smcproject/ml-wiki-sentences huggingface dataset:
S. Chakravarti 25 January 1971 16 February 1977 2 Sh.
Amin ud-din Ahmad Khan 17 February 1977 25 August 1981 3 Sh.
A. K. Banerjee 26 August 1981 15 April 1983 4 Sh.
Hokishe Sema 16 April 1983 7 March 1986 – Justice Prabodh Dinkarrao Desai (addl. charge) 8 March 1986 16 April 1986 5 Vice Admiral R. K. S. Ghandhi 17 April 1986 15 February 1990 – Sh.
S. M. H. Burney (addl. Charge) 2 December 1987 10 January 1988 – Sh.
H. A. Brari (addl. charge) 20 December 1989 12 January 1990 6 Sh.
B. Rachaiah 16 February 1990 19 December 1990 7 Sh.
Virendra Verma 20 December 1990 29 January 1993 – Sh.
Surendra Nath (addl. charge) 30 January 1993 10 December 1993 8 Sh.
Bali Ram Bhagat 11 February 1993 29 June 1993 9 Sh.
Gulsher Ahmad 30 June 1993 26 November 1993 – Sh.
Surendra Nath (addl. charge) 27 November 1993 9 July 1994 – Justice Viswanathan Ratnam (addl. charge) 10 July 1994 30 July 1994 10 Sh.
Sudhakarrao Naik 30 July 1994 17 September 1995 – Sh.
Mahabir Prasad (addl. charge) 18 September 1995 16 November 1995 11 Smt.
Sheila Kaul 17 November 1995 22 April 1996 – Sh.
Mahabir Prasad (addl. charge) 23 April 1996 25 July 1997 12 Smt.
V. S. Ramadevi 26 July 1997 1 December 1999 13 Sh.
Vishnu Kant Shastri 2 December 1999 23 November 2000 14 Sh.
Suraj Bhan 23 November 2000 7 May 2003 15 Justice (Retd.) Vishnu Sadashiv Kokje 8 May 2003 19 July 2008 16 Prabha Rau 19 July 2008 24 January 2010 17 Urmila Singh 25 January 2010 24 January 2015 – Kalyan Singh (addl. charge) 28 January 2015 12 August 2015 18 Acharya Devvrat 12 August 2015 21 July 2019 19 Kalraj Mishra 22 July 2019 10 September 2019 20 Bandaru Dattatreya 11 September 2019 13 July 2021 21 Rajendra Vishwanath Arlekar 13 July 2021 Incumbent ഇതും കാണുക ഹിമാചൽ പ്രദേശ് ഇന്ത്യയുടെ ഗവർണർമാർ ഹിമാചൽ പ്രദേശ് മുഖ്യമന്ത്രി ഹിമാചൽ പ്രദേശ് സർക്കാർ റഫറൻസുകൾ ബാഹ്യ ലിങ്കുകൾ എച്ച്പി വിധാൻസഭ-മുൻ ഗവർണർ
ഹിമാചൽ പ്രദേശ്‌ ക്രിക്കറ്റ് ടീം ഇംഗ്ലീഷ് വിലാസം https://ml.wikipedia.org/wiki/Himachal_Pradesh_cricket_team
ഹിമാചൽ പ്രദേശ്‌ ക്രിക്കറ്റ് ടീം , ഇന്ത്യൻ ആഭ്യന്തര ക്രിക്കറ്റിൽ ഹിമാചൽ പ്രദേശ്‌ സംസ്ഥാനത്തെ പ്രതിനിധീകരിക്കുന്ന ഫസ്റ്റ്-ക്ലാസ്സ് ടീമാണ്.
ശരത് പണ്ഡിറ്റാണ് ഈ ടീമിന്റെ നായകൻ.
2006/07 സീസണിൽ അവർ പ്ലേറ്റ് ഗ്രൂപ്പ് യോഗ്യത നേടി.
അവലംബം http://www.cricinfo.com/db/NATIONAL/IND/HISTORY/ http://www.cricketarchive.com/Archive/Events/IND/Ranji_Trophy_2006-07/Squads.html
ഹിമാംശു റായ്
ബോംബെ ടാക്കീസ് ​​സ്റ്റുഡിയോ യുടെ സഹസ്ഥാപകനായ ചലച്ചിത്രപ്രവർത്തകനും നടനുമായിരുന്നു ഹിമാംശു റായ് .
(1892 - 16 മെയ് 1940).
ദേവികാ റാണിയോടൊപ്പം പങ്കു ചേർന്നാണ് അദ്ദേഹം സ്റ്റുഡിയോ സ്ഥാപിച്ചത്.
ദി ഗോഡസ് (1922)  ദി ലൈറ്റ് ഓഫ് ഏഷ്യ(1925), ഷിറാസ്((1928) , എ ത്രോ ഓഫ് ഡൈസ്(1928), കർമ്മ (1933) തുടങ്ങിയ നിരവധി ചിത്രങ്ങളുടെ നിർമ്മാണത്തിൽ ഹിമാംശു പങ്കുകൊണ്ടു.
ബംഗാളിൽ ജനിച്ച അദ്ദേഹം ശാന്തിനികേതനിലാണ് പഠനം തുടർന്നത്.
കൊൽക്കത്തയിൽ നിന്ന് നിയമ ബിരുദം കരസ്ഥമാക്കിയ ശേഷം അഭിഭാഷകനാകുന്നതിനു വേണ്ടി ലണ്ടനിലേക്ക് പോയി.
ഒരു നാടകകൃത്തും തിരക്കഥാകൃത്തുമായ നിരഞ്ജൻ പാലിനെ ഹിമാംശു കണ്ടുമുട്ടുന്നത് അവിടെവച്ചാണ്.
ഫ്രാൻസ് ഓസ്റ്റൻ സഹസംവിധാനം നിർവ്വഹിച്ച  "ദ ലൈറ്റ് ഓഫ് ഏഷ്യ" എന്ന സിനിമ നിർമ്മിക്കാൻ ഇടയാക്കിയത് നിരജ്ഞൻ പാലുമായുണ്ടായ കൂട്ടുകെട്ടാണ്.
ഈ ചിത്രത്തിൽ അദ്ദേഹം അഭിനയിയ്ക്കുകയും ചെയ്തു.
നിർമ്മിച്ച ചിത്രങ്ങൾ കങ്കൺ (1939) ഇസാത് (1937) ജീവൻ പ്രഭാത് (1937) സാവിത്രി (1937) അച്യുത് കന്യ (1936) / Untouchable Girl (English title) ജന്മഭൂമി (1936) ജീവൻ നയാ (1936) ജവാനി കി ഹവാ (1935) കർമ(1933) പ്രപഞ്ച പാശ് (1929) ഷിറാസ് (1928) ദേവികാറാണിയോടൊപ്പം കർമ എന്ന ചിത്രത്തിൽ (1933) അഭിനയിച്ച ചിത്രങ്ങൾ കർമ (1933) പ്രപഞ്ച പാശ് (1929) / A Throw of Dice (English title) / Schicksalswürfel (Germany title) ഷിറാസ് (1928) / Grabmal einer großen Liebe (Germany title) പ്രേം സന്യാസ് (1925) / Leuchte Asiens (Germany title) തിരക്കഥ അച്യുത് കന്യ (1936) / Untouchable Girl (English title) സംവിധാനം പ്രേം സന്യാസ് (1925) / Leuchte Asiens (Germany title) കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ഹിമാംശു റായ് Himansu Rai profile, (Bengali) Archived 2020-02-19 at the Wayback Machine .
Bombay talkies and her forgotten heroes അവലംബം
↑ A Throw of Dice was alternately known as Prapancha Pash in India.[2]
↑ https://www.hindustantimes.com/bollywood/himanshu-rai-the-boss-of-bombay-talkies-and-his-two-wives/story-EZoFBFqkAZBIwPwwZJHRXI.html ↑ "Karma 1933".
10 January 2009.
Archived from the original on 8 April 2014.
ഹിമാചലതനയ ബ്രോചുടകിദി ഇംഗ്ലീഷ് വിലാസം https://ml.wikipedia.org/wiki/HimAchala_tanaya_brOcuTakidi ശ്യാമശാസ്ത്രികൾ
ശ്യാമശാസ്ത്രികൾ തെലുഗുഭാഷയിൽ രചിച്ചിരിക്കുന്ന കർണ്ണാടകസംഗീതകൃതിയാണ് ഹിമാചലതനയ ബ്രോചുടകിദി .
ആനന്ദഭൈരവി രാഗത്തിൽ ആദിതാളത്തിലാണ് ഈ കൃതി ചിട്ടപ്പെടുത്തിയിരിക്കുന്നത്.
ഹിമാചലതനയ ബാപുടകിദി മഞ്ചി സമയമു രാവേ അംബാ അനുപല്ലവി
കുമാര ജനനി സമാനമെവരിലനു മാനവതി ശ്രീ ബൃഹന്നായകി ചരണം 1
സരോജമുഖി ബിരാന നീവു വരാലോസഗുമനി നേനു വേഡിതി പുരാരി ഹരി സുരേന്ദ്രനുത പുരാണി പരാമുഖമേലനേ തല്ലി ചരണം 2
ഉമാ ഹംസഗമാ താമസമാ ബ്രോവ ദിക്കെവരു നിക്കമുഗ നു മാകിപുഡഭിമാനമു ചൂപ ഭാരമാ വിനുമാ ദയതോനു ചരണം 3
സദാ നതവരദായകി നിജദാസുഡനു ശ്യാമകൃഷ്ണ സോദരി ഗദാ മോറ വിനവാ ദുരിതവിദാരിണി ശ്രീ ബൃഹന്നായകി അവലംബം പുറത്തേക്കുള്ള കണ്ണികൾ നെടുനൂരി കൃഷ്ണമൂർത്തിയുടെ ആലാപനം
ഹിമാനി ഇംഗ്ലീഷ് വിലാസം https://ml.wikipedia.org/wiki/Glacier
കരയിൽ ഒഴുകിനടക്കുന്ന മഞ്ഞുപാടങ്ങളാണ് ഹിമാനി അഥവാ ഗ്ലേഷ്യർ എന്നറിയപ്പെടുന്നത്.
ഉയർന്ന പർവതാഗ്രങ്ങളിലും ധ്രുവപ്രദേശങ്ങളിലും ഇവ കാണപ്പെടുന്നു.
സാധാരണയായി 90 മുതൽ 3000 മീറ്റർ വരെയാണ് ഹിമാനികളുടെ കനം.
ചലനശേഷി പ്രതിദിനം 1 സെ.
മീ മുതൽ 1 മീറ്റർ വരെയും.
ആസ്ട്രേലിയ ഒഴിച്ച് മറ്റെല്ലാ ഭൂഖണ്ഡങ്ങളിലും ഹിമാനികൾ കാണപ്പെടുന്നു.
ഭൂമിയിലെ ശുദ്ധജലത്തിന്റെ ഏറ്റവും വലിയ സ്രോതസ്സുകളാണ് ഹിമാനികൾ.
സമുദ്രങ്ങൾ കഴിഞ്ഞാൽ ഭൂമിയിലെ ഏറ്റവും വലിയ ജലസംഭരണികളും ഹിമാനികളാണ്.
ഹിമാനിയിൽപ്പെട്ട ഭാഗങ്ങൾ അടർന്നാണ് ഹിമശിലകൾ (icebergs) ഉണ്ടാവുന്നത്.
ഒട്ടേറെ ഹിമാനികളാൽ പ്രശസ്തമാണ് അമേരിക്കയിലെ അലാസ്ക സ്റ്റേറ്റ് .
അതുകൊണ്ട് അലാസ്കയെ ഗ്ലേഷ്യറുകളുടെ നാട് എന്നുവിളിക്കുന്നു.
ഏറ്റവും വലിയ ഹിമാനി അന്റാർട്ടിക്കിലാണ്‌ .
ലാംബർട്ട് ഹിമാനി (Lambert) എന്നാണിതിന്റെ പേര്‌.
ഏറ്റവും വേഗം കൂടിയ  ഹിമാനികള്ളിൽ ഒന്ന് ഗ്രീൻലൻഡിലാണ്‌ .
Jakobshavn Isbræ എന്ന് പേരുള്ള ഇതിന്‌ ഏകദേശം 20 മീറ്റർ /ദിനം വേഗതയുണ്ട്.
ഇന്ത്യയിലും നിരവധി ഹിമാനികൾ ഉണ്ട്.
ഗംഗയുടെ ഉത്ഭവം ഗംഗോത്രി എന്ന ഹിമാനിയിൽ നിന്നാണ്‌.
യമുനയും യമുനോത്രി എന്ന ഹിമാനിയിൽ നിന്നാണ്‌ ഉത്ഭവിക്കുന്നത്.
വേനൽക്കാലത്ത് ഹിമാനികൾ കൂടുതലായി ഉരുകുമ്പോഴാണ്‌ ഈ നദികളിൽ വെള്ളപ്പൊക്കം ഉണ്ടാവുന്നത് .
2017 ജൂലൈ മാസത്തിൽ അന്റാർട്ടിക്കയിലെ ഏറ്റവും ഹിമാനി  വലിയ ഗുരുതരമായ പാരിസ്ഥിതിക പ്രശ്നങ്ങൾക്ക് കാരണമായേക്കും.
Perito Moreno Glacier Patagonia Argentina അവലംബം Aletsch Glacier , Switzerland Icebergs breaking off glaciers at Cape York, Greenland
ഹിമാനി ഗുഹ ഇംഗ്ലീഷ് വിലാസം https://ml.wikipedia.org/wiki/Glacier_cave ഭാഗികമായി മുങ്ങിയ ഒരു ഹിമാനി ഗുഹ Erebus glacier cave
ഹിമാനിയിലെ മഞ്ഞിനിടയിൽ രൂപപ്പെടുന്ന ഗുഹയാണ് ഹിമാനി ഗുഹ (Glacier Cave) എന്ന് അറിയപ്പെടുന്നത്.
ഇവ 'മഞ്ഞ് ഗുഹ' എന്നും അറിയപ്പെടാറുണ്ട്.
എന്നാൽ പാറക്കെട്ടുകളിലെ ഗുഹകളിൽ വർഷം മുഴുവൻ മഞ്ഞ് നിറഞ്ഞിരിക്കുന്ന അവസ്ഥയിലുള്ളവയ്ക്കാണ് 'മഞ്ഞ് ഗുഹ' കൂടുതൽ യോജിക്കുക .
രൂപീകരണം ചൂടുനീരുറവ മൂലമുണ്ടായ ഹിമാനിഗുഹ
ഹിമാനിക്കടിയിലൂടെ ഉഷ്ണജലപ്രവാഹമുണ്ടാവുന്നതിന്റെ ഫലമായാണ് ഹിമാനി ഗുഹകൾ രൂപപ്പെടുന്നത്.
ഹിമാനിയുടെ ഉപരിതലത്തിൽ ആരംഭിക്കുന്ന മഞ്ഞിന്റെ ഉരുകലിന്റെ ഫലമായി ഗുഹ ആരംഭിക്കുന്നു.
ജലത്തിൽ നിന്നുള്ള താപം മൂലം മഞ്ഞ് കട്ടയുടെ ഉരുകൽ തുടരുകയും വായു നിറഞ്ഞ ഒരു അറ രൂപീകരിക്കപ്പെടുകയും ചെയ്യുന്നു.
ഉഷ്ണകാലത്ത് മഞ്ഞിന്റെ ഉരുകൽ മൂലവും ശൈത്യകാലത്ത് ഉത്പതനം (Sublimation) മൂലവും ഗുഹ വലുതാവുന്നു.
ചില ഹിമാനി ഗുഹകളുടെ രൂപീകരണത്തിൽ അഗ്നിപർവ്വത ഫലമായുണ്ടാകുന്ന ഭൂഗർഭ താപനില വർദ്ധനവിന് സ്വാധീനമുണ്ട്.
മഞ്ഞുപാളികൾക്കടിയിലെ ചൂട് നീരുറവകൾ മൂലവും ഇത്തരം ഗുഹകൾ ഉണ്ടാവാറുണ്ട്.
ചില ഹിമാനി ഗുഹകൾ അസ്ഥിരമാണ്.
ഹിമാനികളുടെ സഞ്ചാരം (സ്ഥാനാന്തരം) മൂലവും മഞ്ഞുരുകൽ മൂലവും നശിച്ചുപോകാറുണ്ട്.
അമേരിക്കയിലെ മൗണ്ട് റെയ്നിനിയറിലെ പാരഡൈസ് മഞ്ഞ് ഗുഹ 1900 മുതൽ നശിക്കാൻ തുടങ്ങുകയും 1940 കളിൽ ഏറെക്കുറെ പൂർണ്ണമായും അപ്രത്യക്ഷമാവുകയും ചെയ്തിരുന്നു.
എങ്കിൽപ്പോലും 1978 ൽ 13.25 കിലോ മീറ്റർ നീളമുള്ള ഒരു ഗുഹാപാത ബാക്കിയുണ്ടായിരുന്നു.
1990 കളിൽ ഈ ഗുഹ തകർന്നു വീഴുകയും പൂർണ്ണമായും അപ്രത്യക്ഷമാവുകയും ചെയ്തു.
ഈ ഗുഹ നിലനിന്നിരുന്ന ഹിമാനി പോലും 2004 - 2006 കാലഘട്ടത്തിൽ നശിച്ചുപോയി.
ഗ്ലേസിയോസ്പീലിയോളജി ഹിമാനി ഗുഹകളെക്കുറിച്ചുള്ള പഠനമാണ്.
ഹിമാനി ഗുഹകളിലൂടെ കടന്നു പോയി ഗ്ലേസിയോളജിസ്റ്റ് ഹിമാനികളുടെ ആന്തരഭാഗങ്ങൾ നിരീക്ഷിക്കുകയും പഠനം നടത്തുകയും ചെയ്യുന്നു.
പ്രശസ്തമായ ഹിമാനി ഗുഹകൾ റ്റിറ്റ്‌ലിസ് ഹിമാനി ഗുഹ മൗണ്ട് റെയ്നിയർ (വാഷിങ്ടൻ, അമേരിക്ക) .
പെരിറ്റോ മോറിനോ ഹിമാനി ഗുഹ (അർജന്റീന) റ്റിറ്റ്‌ലിസ് (സ്വിറ്റ്സർലന്റ്) പുറംകണ്ണികൾ
Media related to Glacier cave at Wikimedia Commons
The Virtual Cave: Glacier Caves അവലംബം
ഹിമാചൽ പ്രദേശ് ക്രിക്കറ്റ് അസോസിയേഷൻ സ്റ്റേഡിയം
ഹിമാചൽ പ്രദേശിലെ ധരംശാലയിൽ സ്ഥിതി ചെയ്യുന്ന ഒരു രാജ്യാന്തര ക്രിക്കറ്റ് സ്റ്റേഡിയമാണ് ഹിമാചൽ പ്രദേശ് ക്രിക്കറ്റ് അസോസിയേഷൻ സ്റ്റേഡിയം .
ഹിമാലയത്തിന്റെ മടിത്തട്ടിൽ സ്ഥിതി ചെയ്യുന്ന ഈ  സ്റ്റേഡിയം ഇന്ത്യയിലെതന്നെ ഏറ്റവും ഉയരത്തിൽ സ്ഥിതി ചെയ്യുന്ന സ്റ്റേഡിയമാണ്.
ഒരെ സമയം 23,000 പേർക്ക് ഈ സ്റ്റേഡിയത്തിലിരുന്ന് മൽസരങ്ങൾ കാണുവാൻ സാധിക്കും.
ഹിമാചൽ പ്രദേശ്‌ ക്രിക്കറ്റ് ടീം , കിങ്സ് XI പഞ്ചാബ് എന്നീ ടീമുകളുടെ ഹോം ഗ്രൗണ്ടാണിത് .
2016 ട്വന്റി20 ലോകകപ്പിന് എച്ച്.പി.സി.എ.സ്റ്റേഡിയം വേദിയാകും.
ധരംശാല സ്റ്റേഡിയം അവലംബം
ഷേർ ബഹാദൂർ ഡ്യൂബ
2021 ജൂലൈ 13 മുതൽ നേപ്പാളിലെ പ്രധാനമന്ത്രിയാണ് ഷേർ ബഹാദൂർ ഡ്യൂബ ( Sher Bahadur Deuba ( Nepali : शेरबहादुर देउवा , pronounced [seɾ baːduɾ deu̯ba ] ⓘ ; ജനനം ജൂൺ 13 1946) നേരത്തെ നാലു തവണ അദ്ദേഹം  1995–1997, 2001–2002, 2004–2005,  2017–2018 നേപ്പാളിലെ പ്രധാനമന്ത്രിയായിരുന്നിട്ടുണ്ട്.
ഡഡേൽധുര–1 മണ്ഡലത്തിൽനിന്നുമുള്ള എം. പി ആണ് അദ്ദേഹം.
2016 മുതൽ നേപാളി കോൺഗ്രസിന്റെ പ്രസിഡണ്ടാണ് ഷേർ ബഹാദൂർ ഡ്യൂബ.
ഡഡേൽധുര ജില്ലയിലെ ഗ്രാമമായ ആഷിഗ്രാമിൽ ജനിച്ച് വളർന്ന ദ്യൂബ അവിടെ പ്രാഥമിക വിദ്യാഭ്യാസവും ദോത്തിയിൽ സെക്കൻഡറി വിദ്യാഭ്യാസവും പൂർത്തിയാക്കി.
ത്രി-ചന്ദ്ര കോളേജിൽ നിന്ന് ഉന്നത വിദ്യാഭ്യാസം പൂർത്തിയാക്കിയ അദ്ദേഹം ലണ്ടൻ സ്കൂൾ ഓഫ് ഇക്കണോമിക്സിൽ റിസർച്ച് ഫെല്ലോ ആയി രജിസ്റ്റർ ചെയ്തു.
1991-ൽ ജനപ്രതിനിധിസഭയിലേക്ക് തിരഞ്ഞെടുക്കപ്പെട്ട അദ്ദേഹം ഗിരിജ പ്രസാദ് കൊയ്‌രാളയുടെ നേതൃത്വത്തിലുള്ള മന്ത്രിസഭയിൽ ആഭ്യന്തരമന്ത്രിയായി സേവനമനുഷ്ഠിച്ചു.
1995-ൽ മൻമോഹൻ അധികാരി രണ്ടു വർഷത്തിനിടെ രണ്ടാം തവണ പാർലമെന്റ് പിരിച്ചുവിടാൻ ശ്രമിച്ചതിനെത്തുടർന്ന് ദ്യൂബ പ്രധാനമന്ത്രിയായി ഉയർന്നു.
തന്റെ ആദ്യ ടേമിൽ ഇന്ത്യയുമായുള്ള മഹാകാളി ഉടമ്പടി ഒപ്പിടുന്നതിന് അദ്ദേഹം മേൽനോട്ടം വഹിച്ചു.
2001 ജൂലൈയിൽ മാവോയിസ്റ്റുകളുടെ ഉയർച്ചയ്‌ക്കിടയിലാണ് അദ്ദേഹത്തിന്റെ രണ്ടാമത്തെ പ്രധാനമന്ത്രിപദം ആരംഭിച്ചത്, പിന്നീട് അദ്ദേഹം അടിയന്തരാവസ്ഥ പ്രഖ്യാപിക്കുകയും കമ്മ്യൂണിസ്റ്റ് പാർട്ടി ഓഫ് നേപ്പാളിനെ (മാവോയിസ്റ്റ്) ഒരു "തീവ്രവാദ സംഘടന" ആയി പ്രഖ്യാപിക്കുകയും ചെയ്തു.
2002 ഒക്ടോബറിൽ ജ്ഞാനേന്ദ്ര രാജാവ് അദ്ദേഹത്തെ പുറത്താക്കി, പക്ഷേ 2004 ജൂണിൽ വീണ്ടും പ്രധാനമന്ത്രിയായി നിയമിതനായി.
2005-ലെ രാജാവിന്റെ അട്ടിമറിയെത്തുടർന്ന് അഴിമതി ആരോപണത്തിൽ അദ്ദേഹത്തെ അറസ്റ്റ് ചെയ്തു, എന്നാൽ 2006 ഫെബ്രുവരിയിൽ മോചിപ്പിക്കപ്പെട്ടു.
പടിഞ്ഞാറൻ നേപ്പാളിലെ (ഇന്നത്തെ ഗാന്യാപ്ധുര റൂറൽ മുനിസിപ്പാലിറ്റി, സുദുർപഷ്ചിം പ്രവിശ്യ) ഡഡേൽധുര ജില്ലയിലെ ഒരു വിദൂര ഗ്രാമമായ ആഷിഗ്രാമിൽ 1946 ജൂൺ 13 -നാണ് ഡ്യൂബ ജനിച്ചത്.
അസിഗ്രാം പ്രൈമറി സ്കൂളിൽ നിന്ന് പ്രാഥമിക വിദ്യാഭ്യാസവും ദോത്തിയിലെ മഹേന്ദ്ര ഹയർ സെക്കൻഡറി സ്കൂളിൽ നിന്നും സീതാറാം ഹയർ സെക്കൻഡറി സ്കൂളിൽ നിന്നും സെക്കൻഡറി വിദ്യാഭ്യാസവും നേടി.
എസ്എൽസി പൂർത്തിയാക്കിയ ശേഷം, ദേവുബയെ ഉന്നത വിദ്യാഭ്യാസത്തിനായി ത്രി-ചന്ദ്ര കോളേജിൽ ചേർന്നു.
വിദ്യാർത്ഥിയായിരിക്കെത്തന്നെ രാഷ്ട്രീയ ജീവിതം ആരംഭിച്ച അദ്ദേഹം മറ്റുള്ളവരോടൊപ്പം നേപ്പാളി കോൺഗ്രസിന്റെ വിദ്യാർത്ഥി വിഭാഗമായ നേപ്പാൾ സ്റ്റുഡന്റ് യൂണിയൻ സ്ഥാപിച്ചു .
1971 മുതൽ 1980 വരെ വിദ്യാർത്ഥി വിഭാഗത്തിന്റെ പ്രസിഡന്റായി പ്രവർത്തിച്ചു.
1960 കളിലും 1970 കളിലും, നേപാളി പഞ്ചായത്ത് സംവിധാനത്തിനെതിരെ പ്രവർത്തിച്ചതിന് ദേയുബയ്ക്ക് ഒമ്പത് വർഷത്തേക്ക് ഇടയ്ക്കിടെയായി ജയി്ൽവാസം അനുഭവിക്കേണ്ടി വന്നു.
1990-ലെ നേപാളീസ് വിപ്ലവകാലത്ത് അവിടെ നിലനിന്നിരുന്ന പാർട്ടിരഹിത പഞ്ചായത്ത് സംവിധാനത്തെ പിരിച്ചുവിടാനും ബഹുകക്ഷി ജനാധിപത്യത്തിന്റെ തുടക്കത്തിന് തുടക്കം കുറിക്കാനുമ്മയി സജീവമായി പ്രവർത്തിച്ചവരിൽ ഒരാളായിരുന്നു ഡ്യൂബ അടുത്ത വർഷത്തെ പൊതു തെരഞ്ഞെടുപ്പിൽ അദ്ദേഹം ഡഡേൽധുര 1-ൽ നിന്ന് ജനപ്രതിനിധി സഭയിലേക്ക് തിരഞ്ഞെടുക്കപ്പെട്ടു.
ഗിരിജ പ്രസാദ് കൊയ്‌രാളയുടെ മന്ത്രിസഭയിൽ ആഭ്യന്തര മന്ത്രിയായി സേവനമനുഷ്ഠിച്ചു.
കൊയ്‌രാള പാർലമെന്റ് പിരിച്ചുവിടുകയും 1994-ലെ ഇടക്കാല തിരഞ്ഞെടുപ്പിൽ അദ്ദേഹത്തിന്റെ സർക്കാർ പരാജയപ്പെടുകയും ചെയ്തതിനെത്തുടർന്ന്, നേപ്പാളി കോൺഗ്രസിന്റെ പാർലമെന്ററി പാർട്ടി നേതാവായി ദ്യൂബ തിരഞ്ഞെടുക്കപ്പെട്ടു.
1995-ൽ മൻമോഹൻ അധികാരി വീണ്ടും പാർലമെന്റ് പിരിച്ചുവിടാൻ ശ്രമിച്ചതിനെത്തുടർന്ന് സുപ്രീം കോടതി ഇതിനെ ഭരണഘടനാ വിരുദ്ധമായി പ്രഖ്യാപിക്കുകയും 1995-ൽ ദ്യൂബയെ പ്രധാനമന്ത്രിയായി നിയമിക്കുകയും രാഷ്ട്രീയ പ്രജാതന്ത്ര പാർട്ടിയുമായി ഒരു കൂട്ടുകക്ഷി സർക്കാരിന് നേതൃത്വം നൽകുകയും ചെയ്തു.
ഷേർലി ജാക്സൺ
അമേരിക്കൻ ചെറുകഥാകൃത്തായിരുന്നു ഷേർലി ഹാർഡി ജാക്സൺ .
(ജ: ഡിസം: 14, 1916 – ഓഗസ്റ്റ് 8, 1965).1948 ൽ ന്യൂയോർക്കർ മാസികയിൽ പ്രസിദ്ധീകരിച്ച ദ ലോട്ടറി എന്ന കഥ അവരെ ഏറെ വിഖ്യാതയാക്കി.
അനുവാചകരിൽ നിന്നും വിമർശകരിൽ നിന്നും ഏറെ പ്രതികരണങ്ങൾ ഏറ്റു വാങ്ങിയ കൃതിയായിരുന്നു അത്.
1959 ൽ പ്രസിദ്ധീകരിച്ച ദ ഹോണ്ടിങ് ഓഫ് ഹിൽ ഹൗസ് എന്ന  അപസർപ്പക നോവലും ജനശ്രദ്ധപിടിച്ചുപറ്റുകയുണ്ടായി .
അധിക വായനയ്ക്ക് "Monstrous Acts and Little Murders" by Jonathan Lethem "Shirley Jackson: 'Delight in What I Fear'" Archived 2016-06-18 at the Wayback Machine .
by Paula Guran "Shirley Jackson: House and Guardians" by Kyla Ward "The Tall Man in the Blue Suit: Witchcraft, Folklore, and Reality in Shirley Jackson's The Lottery, or the Adventures of James Harris " Archived 2015-09-23 at the Wayback Machine .
- book-length study by Håvard Nørjordet Review of Hugo Haas' Lizzie (1957) Britannica Online: Shirley Jackson Shirley Jackson: Novels and Stories edited by Joyce Carol Oates അവലംബം
ഷേർ ഖാൻ ഇംഗ്ലീഷ് വിലാസം https://ml.wikipedia.org/wiki/Shere_khan
റുഡ്യാർഡ് കിപ്ലിംഗ് ന്റെ ദി ജംഗിൾ ബുക്ക് എന്ന കഥാസമാഹാരത്തിലെ ഒരു പ്രധാന കഥാപാത്രമാണ് ഷേർ ഖാൻ (Shere Khan)/ˈʃɪər ˈkɑːn/ (Hindi: शेर खान).
/ ˈ ʃ ɪər ˈ k ɑː n / മൗഗ്ലിയെ കേന്ദ്രകഥാപാത്രമാക്കി കിപ്ലിംഗ് എഴുതിയ രണ്ട് കൃതികളിലും  ഷേർ ഖാൻ എന്ന ബംഗാൾ കടുവ പ്രധാന കഥാപാത്രമാണ്.
പേർഷ്യൻ , ഉറുദു , പഞ്ചാബി എന്നീ ഭാഷകളിൽ "കടുവ" അല്ലെങ്കിൽ  "സിംഹം" എന്നീ അർത്ഥങ്ങൾ വരുന്ന "ഷേർ"  എന്ന പദവും "ചക്രവർത്തി", "രാജാവ്" എന്നീ അർത്ഥങ്ങൾ വരുന്ന "ഖാൻ" എന്ന പദവും കൂട്ടിചേർന്നാണ് ഷേർ ഖാൻ എന്ന പേര് രൂപപ്പെടുന്നത്.
ഷേർ ഖാൻ ജംഗിൾ ബുക്ക് കഥകളിൽ
ദി ജംഗിൾ ബുക്ക് എന്ന കഥാസമാഹാരത്തിലെ മുഖ്യകഥാപാത്രയ മൗഗ്ലിയെ വകവെരുത്താനായി കച്ചകെട്ടി നടക്കുന്ന മുഖ്യപ്രതിയോഗികഥാപാത്രമാണ് ഷേർ ഖാൻ.
ഷേർ ഖാൻ ആദ്യം പ്രത്യക്ഷപ്പെട്ടത് ക്ലിപ്പിങിന്റെ "Mowgli's Brothers" എന്ന കഥയിലാണ്.
"How Fear Came", "Kaa's Hunting" തുടങ്ങിയ കഥകലിലും ഒരു പ്രതിയോഗി കഥാപാത്രമായി തുടർന്ന ഷേർ ഖാൻ അവസാനമായി പ്രത്യക്ഷമായത് "Tiger! Tiger!"
ൽ ആണ്.
കൂടുതൽ വായനയ്ക്ക് Tarzan ദി ജംഗിൾ ബുക്ക് റുഡ്യാർഡ് കിപ്ലിംഗ് ബഗീര മൗഗ്ലി അവലംബം
ഷേർ സിങ് അട്ടാരിവാല ഇംഗ്ലീഷ് വിലാസം https://ml.wikipedia.org/wiki/Sher_Singh_Attariwalla
സിഖ് സാമ്രാജ്യത്തിലെ ഒരു ദർബാർ അംഗവും സൈനികനുമായിരുന്നു ഷേർ സിങ് അട്ടാരിവാല (മരണം:1858).
രണ്ടാം ആംഗ്ലോ-സിഖ് യുദ്ധകാലത്ത് ബ്രിട്ടീഷുകാർക്കെതിരെ പോരാടിയ സിഖ് സൈന്യത്തിന്റെ നേതൃത്വം ഷേർ സിങ്ങിനായിരുന്നു.
സിഖ് ഭരണത്തിനുകീഴിൽ ഹസാരയിലെ നസീം ആയിരുന്ന സർദാർ ഛത്തർ സിങ് അട്ടാരിവാലയുടെ മൂത്ത പുത്രനായിരുന്നു ഷേർ സിങ്.
രഞ്ജിത് സിങ്ങിന്റെ മരണത്തിനുശേഷം സിഖ് സാമ്രാജ്യത്തിലെ അധികാരവടംവലികളിൽ വളരെ സ്വാധീനമുള്ള ഒരു കുടുംബമായിരുന്നു അട്ടാരിവാലകളുടേത്.
1844-ൽ പെഷവാറിന്റെ ഭരണകർത്താവായി ഷേർ സിങ് നിയോഗിക്കപ്പെട്ടിരുന്നു.
ഭൈരോവൽ കരാറിനുശേഷം 1846 ഡിസംബറിൽ പഞ്ചാബിൽ നിലവിൽ വന്ന റീജൻസി ഭരണസമിതിയിലെ അംഗങ്ങളിലൊരാളുമായിരുന്നു അദ്ദേഹം.
രണ്ടാം ആംഗ്ലോ-സിഖ് യുദ്ധത്തിന്റെ ആരംഭം കുറിച്ചുകൊണ്ട് 1848 ഏപ്രിലിൽ മുൽത്താനിലാരംഭിച്ച വിമതനീക്കത്തെ തടയിടാനായി ബ്രിട്ടീഷ് റെസിഡന്റിന്റെ നിർദ്ദേശപ്രകാരം ജൂലൈ മാസം ഷേർ സിങ്ങും സൈന്യവും മുൽത്താനിലെത്തുകയും ഹെർബെർട്ട് എഡ്വേഡ്സിന്റെ നേതൃത്വത്തിലുള്ള സൈന്യവുമായി ചേർന്ന് ദിവാൻ മൂൽരാജിന്റെ നേതൃത്വത്തിലുള്ള വിമതസൈന്യവുമായി യുദ്ധം ചെയ്യുകയും ചെയ്തു.
എന്നാൽ യുദ്ധം പുരോഗമിക്കുന്നതിനിടയിൽ ഹരിപ്പൂരിലെ ഛത്തർ സിങ്ങിന്റെ സേനയെ ബ്രിട്ടീഷ് പ്രതിനിധിയായ ജെയിംസ് അബ്ബോട്ട് ആക്രമിക്കുകയും ഇതിനെത്തുടർന്ന് ഛത്തർസിങ് ബ്രിട്ടീഷുകാർക്കെതിരെ തിരിയുകയും ചെയ്തു.
ഈ വിവരമറിഞ്ഞ ഷേർ സിങ്ങും 1848 സെപ്റ്റംബറിൽ വിമതപക്ഷത്തേക്കുമാറുകയും തന്റെ സേനയൊന്നിച്ച് ഛത്തർസിങ്ങിനോടു ചേരുന്നതിന് ഹസാരയിലേക്ക് തിരിക്കുകയും ചെയ്തു.
ബ്രിട്ടീഷ് സൈന്യാധിപനായ ജനറൽ ഹ്യൂ ഗഫിന്റെ നേതൃത്വത്തിലുള്ള ബ്രിട്ടീഷ് സൈന്യത്തിന്റെ ഹസാരയിലേക്കുള്ള മുന്നേറ്റത്തെ രാംനഗർ (1848 നവംബർ), ചില്ലിയൻവാല (1849 ജനുവരി) എന്നിവിടങ്ങളിൽവച്ച് ഷേർ സിങ് ഫലപ്രദമായി തടഞ്ഞു.
എന്നാൽ 1849 ഫെബ്രുവരിയിൽ നടന്ന നിർണായകമായ ഗുജറാത്ത് പോരാട്ടത്തിൽ ഷേർസിങ്ങും സിഖ് സൈന്യവും പരാജയപ്പെടുകയും പഞ്ചാബ് പൂർണ്ണമായും ബ്രിട്ടീഷ് നിയന്ത്രണത്തിലാകുകയും ചെയ്തു.
തുടർന്ന് അലഹബാദ് കോട്ടയിലും കൽക്കത്തയിലും തടവുകാരനായി അദ്ദേഹം കഴിഞ്ഞു.
1854 ജനുവരിയിൽ മോചിപ്പിക്കപ്പെട്ടു.
1857-ലെ കലാപകാലത്ത് ഷേർ സിങ് ബ്രിട്ടീഷുകാരെ പിന്തുണച്ചു.
ഇക്കാലത്ത് ബ്രിട്ടീഷുകാരുടെ അടുത്തൂൺ പറ്റിക്കൊണ്ട് കൽക്കത്തിയാലാണ് അദ്ദേഹം ജീവിച്ചിരുന്നത്.
1858 മേയ് 7-ന് വരാണസിയിൽ വച്ച് മരണമടഞ്ഞു.
ഷേർലി ആൻ ജാക്സൺ ഇംഗ്ലീഷ് വിലാസം https://ml.wikipedia.org/wiki/Shirley_Jackson
അമേരിക്കൻ ഭൗതികശാസ്ത്രജ്ഞയും, റെൻസ്സെലീർ പോളിടെക്നിക് ഇൻസ്റ്റിറ്റ്യൂട്ടിലെ 18 -ാമത്തെ പ്രസിഡന്റുമാണ് ഷേർലി ആൻ ജാക്സൺ .
മസാച്യൂസെറ്റ്സ് ഇൻസ്റ്റ്യൂട്ട് ഓഫ് ടെക്നോളജിയിൽ (MIT) നിന്നും ഡോക്ടറേറ്റ് ബിരുദം നേടുന്ന ആദ്യത്തെ ആഫ്രിക്കൻ-അമേരിക്കൻ വനിതയായ അവർ യുണൈറ്റഡ് സ്റ്റേറ്റ്സിൽ നിന്നും ഭൗതികശാസ്ത്രത്തിൽ ആദ്യമായി ബിരുദം നേടി നാഷണൽ മെഡൽ ഓഫ് സയൻസിൽ നിന്ന് അവാർഡ് ലഭിക്കുന്ന ആദ്യത്തെ ആഫ്രിക്കൻ-അമേരിക്കൻ വനിത കൂടിയാണിവർ.
യുണൈറ്റഡ് സ്റ്റേറ്റ്സിന്റെ തലസ്ഥാനമായ വാഷിങ്ടൺ ഡി.സി.യിലാണ് ജാക്സൺ ജനിച്ചത്.
അവരുടെ മാതാപിതാക്കളായ ബിയാട്രിസും ജോർജ്ജ് ജാക്സണും അവർക്ക് മൂല്യമുള്ള വിദ്യാഭ്യാസം നൽകുകയും സ്ക്കൂളിൽ പ്രോത്സാഹനം നൽകുകയും ചെയ്തിരുന്നു.
അവരുടെ ശാസ്ത്രത്തിലുള്ള താല്പര്യം കണക്കിലെടുത്ത് സയൻസു ക്ലാസ്സുകളിൽ സയൻസ് പ്രൊജക്ട് തയ്യാറാക്കുന്നതിൽ ജോർജ്ജ് ജാക്സൺ അവരെ സഹായിച്ചിരുന്നു.
റൂസ്വെൽറ്റ് സീനിയർ ഹൈസ്ക്കൂളിൽ  ഗണിതവിഭാഗത്തിലും ശാസ്ത്രവിഭാഗത്തിലും വരുന്ന എല്ലാ പരിപാടികളിലും അവർ പങ്കെടുത്തിരുന്നു.
1964 -ൽ ജാക്സൺ ബിരുദം നേടുമ്പോൾ വാലെഡിക്ടോറിയൻ പദവി ലഭിക്കുകയും ചെയ്തു.
1964 -ൽ ജാക്സൺ മസ്സാചുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജിയിൽ തിയോററ്റിക്കൽ ഫിസിക്സ് ക്ലാസ്സിനു ചേർന്നു.
ആകെ 20 ആഫ്രിക്കൻ-അമേരിക്കൻ വിദ്യാർത്ഥികളാണ് അവിടെയുണ്ടായിരുന്നത്.
അതിൽ തിയോററ്റിക്കൽ ഫിസിക്സ് ക്ലാസ്സിനു  ജാക്സൺ മാത്രമേയുണ്ടായിരുന്നുള്ളൂ.
വിദ്യാർത്ഥിയായിരിക്കുമ്പോൾ തന്നെ ജാക്സൺ ബോസ്റ്റൺ സിറ്റി ഹോസ്പിറ്റലിൽ വോളണ്ടിയർ ആയി പ്രവർത്തിക്കുകയും റോക്സ്ബറി വൈ.എം.സി. എ യിലെ വിദ്യാർത്ഥികളെ നയിക്കുകയും ചെയ്തിരുന്നു.
1968 -ൽ ജാക്സൺ ബി.എസ്. ഡിഗ്രി നേടുകയും സോളിഡ്-സ്റ്റേറ്റ് ഫിസിക്സിൽ തീസീസ് എഴുതുകയും ചെയ്തു.
1970 കളിൽ സബറ്റോമിക് കണങ്ങളുടെ ഒരു പോസ്റ്റ്ഡോക്ടറൽ ഗവേഷകയെന്ന നിലയിൽ, ജാക്സൺ അമേരിക്കയിലെയും യൂറോപ്പിലെയും നിരവധി ഭൗതികശാസ്ത്ര ലബോറട്ടറികളിൽ പഠനവും ഗവേഷണവും നടത്തി.
ഇല്ലിനോയിയിലെ ബറ്റേവിയയിലെ ഫെർമി നാഷണൽ ആക്സിലറേറ്റർ ലബോറട്ടറിയിൽ (ഫെർമിലാബ് എന്നറിയപ്പെടുന്നു) റിസർച്ച് അസോസിയേറ്റ് എന്ന നിലയിലായിരുന്നു അവരുടെ ആദ്യ സ്ഥാനം.
അവിടെ അവർ ഹാഡ്രോണുകളെക്കുറിച്ച് പഠിച്ചു.
1974-ൽ സ്വിറ്റ്സർലൻഡിലെ യൂറോപ്യൻ ഓർഗനൈസേഷൻ ഫോർ ന്യൂക്ലിയർ റിസർച്ചിൽ (സിഇആർഎൻ) വിസിറ്റിംഗ് സയന്റിസ്റ്റായി.
അവിടെ അവർ ശക്തമായി പ്രവർത്തിക്കുന്ന പ്രാഥമിക കണങ്ങളുടെ സിദ്ധാന്തങ്ങൾ സൂക്ഷ്മനിരീക്ഷണം ചെയ്തു.
1976 ലും 1977 ലും സ്റ്റാൻഫോർഡ് ലീനിയർ ആക്സിലറേറ്റർ സെന്ററിൽ ഭൗതികശാസ്ത്രത്തിൽ പ്രഭാഷണം നടത്തി.
ആസ്പൻ സെന്റർ ഫോർ ഫിസിക്‌സിൽ വിസിറ്റിംഗ് സയന്റിസ്റ്റായി.
1995-ൽ പ്രസിഡന്റ് ബിൽ ക്ലിന്റൺ യുഎസ് ന്യൂക്ലിയർ റെഗുലേറ്ററി കമ്മീഷൻ (എൻ‌ആർ‌സി) ചെയർമാനായി ജാക്സനെ നിയമിച്ചു.
ഈ പദവി വഹിച്ച ആദ്യ വനിതയും ആഫ്രിക്കൻ അമേരിക്കക്കാരിയുമായി.
എൻ‌ആർ‌സിയിൽ‌, “ഒരു എൻ‌ആർ‌സി ലൈസൻ‌സി ഉൾപ്പെടുന്ന അടിയന്തിരാവസ്ഥയുമായി ബന്ധപ്പെട്ട എല്ലാ എൻ‌ആർ‌സി പ്രവർത്തനങ്ങൾക്കും അവർക്ക് ആത്യന്തിക അധികാരമുണ്ടായിരുന്നു”.
കൂടാതെ, ജാക്സൺ കമ്മീഷനിൽ സേവനമനുഷ്ഠിക്കുമ്പോൾ ഇന്റർനാഷണൽ ന്യൂക്ലിയർ റെഗുലേറ്റേഴ്സ് അസോസിയേഷൻ സ്ഥാപിക്കുന്നതിന് സഹായിച്ചു.
AT T ബെൽ ലബോറട്ടറീസ്
ജാക്സൺ 1976-ൽ എടി ആൻഡ് ടി ബെൽ ലബോറട്ടറികളിലെ സൈദ്ധാന്തിക ഭൗതികശാസ്ത്ര ഗവേഷണ വിഭാഗത്തിൽ ചേർന്നു.
വിവിധ വസ്തുക്കളുടെ അടിസ്ഥാന സവിശേഷതകൾ പരിശോധിച്ചു.
അർദ്ധചാലക വ്യവസായത്തിൽ ഉപയോഗിക്കേണ്ട വസ്തുക്കൾ പഠിച്ചുകൊണ്ട് അവർ ബെൽ ലാബിൽ അവരുടെ തൊഴിലാരംഭിച്ചു.
1978-ൽ ജാക്സൺ സ്‌കാറ്ററിംഗ് ആന്റ് ലോ എനർജി ഫിസിക്‌സ് റിസർച്ച് ഡിപ്പാർട്ട്‌മെന്റിന്റെ ഭാഗമായി.
1988-ൽ സോളിഡ് സ്റ്റേറ്റ്, ക്വാണ്ടം ഫിസിക്‌സ് റിസർച്ച് ഡിപ്പാർട്ട്‌മെന്റിലേക്ക് മാറി.
ബെൽ ലാബിൽ, ദ്വിമാന, ക്വാസി-ദ്വിമാന സംവിധാനങ്ങളുടെ ഒപ്റ്റിക്കൽ, ഇലക്ട്രോണിക് ഗുണങ്ങളെക്കുറിച്ച് ജാക്സൺ ഗവേഷണം നടത്തി.
അവലംബം പുറത്തേയ്ക്കുള്ള കണ്ണികൾ Official Profile from Rensselaer Polytechnic Institute Shirley Ann Jackson at IWasWondering.com Article and profile Archived 2007-10-09 at the Wayback Machine .
from the Chronicle of Higher Education Biography of Jackson from IEEE Discussion with Charlie Rose Jackson Appearances on C-SPAN C-SPAN Q A interview with Jackson, January 2, 2005
ഷേർലി ഡിൻസ്‍ഡെയിൽ ലേബൺ
ടെലിവിഷൻ, റേഡിയോ കാലകാരിയും ധ്വനിവിഡംബകയുമായ ഷേർലി ലിൻസ്ഡെയിൽ ലേബൺ 1926 ഒക്ടോബർ 31 ന് ജനിച്ചു.
ഷേർലി ലിൻസ്ഡെയിൽ എന്ന പേരിലാണ് അറിയപ്പെട്ടിരുന്നത്.
1940 മുതൽ 1950 വരെയുള്ള കാലത്ത് അവർ പ്രശസ്തയായിരുന്നു.
കുട്ടികളുടെ ടെലിവിഷൻ ഷോ ആയ “ജൂഡി സ്പ്ലിൻറെർസ്” ലൂടെയാണ് ഷേർലി കൂടുതൽ അറിയപ്പെടുന്നത്.
15 മിനിട്ടു ദൈർഘ്യമുള്ള പരിപാടിയായിരുന്നു ഇത്.
1949 ൽ അവൾക്ക് ടെലിവഷനിലെ സവിശേഷ വ്യക്തിത്വത്തിന് എമ്മി അവാർഡ് ലഭിച്ചിരുന്നു.
ഒരു വനിതയ്ക്ക് ആദ്യമായി ആദ്യ പ്രകടനത്തിനു ലഭിച്ച എമ്മി അവാർഡായിരുന്നു അത്.
ഷേർലി ലിൻസ്ഡെയിൽ ലേബൺ 1926 ൽ കാലിഫോർണിയയിലെ സാൻ ഫ്രാൻസിസ്കോയിൽ ജനിച്ചു.
ഷേർളി വാസു ഇംഗ്ലീഷ് വിലാസം https://ml.wikipedia.org/wiki/Sherly_Vasu
കേരളത്തിലെ  കോളിളക്കം സൃഷ്ടിച്ച അനേകം കേസുകൾക്കു തുമ്പുണ്ടാക്കിയ ഫൊറൻസിക് സർജൻമാരിൽ ഒരാളാണ് ഡോ. ഷേർളി വാസു .
2017 ൽ കേരള സർക്കാരിന്റെ  സംസ്ഥാന വനിതാ രത്‌നം പുരസ്‌കാരമായ ജസ്റ്റീസ് ഫാത്തിമ ബീവി അവാർഡ് ലഭിച്ചു ഷേർളി വാസു .
1982ൽ കോഴിക്കോട് മെഡിക്കൽ കോളജിൽ ട്യൂട്ടറായി ജോലിയിൽ പ്രവേശിച്ചു.
84ൽ ഫോറൻസിക് മെഡിസിനിൽ എംഡി ബിരുദം നേടി.
കോട്ടയം മെഡിക്കൽ കോളജിൽ അസി.
പ്രഫസർ, അസോ.
പ്രഫസർ പദവികൾ വഹിച്ചു.
1997–99ൽ പരിയാരം മെഡിക്കൽ കോളജിൽ ഡപ്യൂട്ടേഷനിൽ പ്രഫസറായി.
പ്രഫസറായി വീണ്ടും കോഴിക്കോട് മെഡിക്കൽ കോളജിലെത്തി.
2001 ജൂലൈയിൽ പ്രഫസറായി ഇവിടെ സേവനം അനുഷ്ഠിക്കുമ്പോഴാണ് ഒട്ടേറെ വിവാദ കേസുകൾക്കു തുമ്പുണ്ടാക്കാൻ സാധിച്ചത്.
2010ൽ തൃശൂർ മെഡിക്കൽ കോളജിലെത്തി.
2012 വരെ ഫോറൻസിക് വിഭാഗം മേധാവിയായി.
2014ൽ പ്രിൻസിപ്പലായി.
കൃതികൾ 'പോസ്റ്റ്‌മോർട്ടം ടേബിൾ' പുരസ്കാരങ്ങൾ 2017 ൽ കേരള സർക്കാരിന്റെ  സംസ്ഥാന വനിതാ രത്‌നം പുരസ്‌കാരമായ ജസ്റ്റീസ് ഫാത്തിമ ബീവി അവാർഡ് അവലംബം ↑ http://www.kairalynews.com/news/7592%5Bപ്രവർത്തിക്കാത്ത+കണ്ണി%5D ↑ http://www.deepika.com/News_Cat2_sub.aspx?catcode=cat2 newscode=402000 ↑ http://www.manoramaonline.com/news/announcements/06-vanitha-ratnama.html
ഷേർ ഇ പഞ്ചാബ് ഇംഗ്ലീഷ് വിലാസം https://ml.wikipedia.org/wiki/Sher-e-Punjab
പഞ്ചാബിലെ ജലന്ധർ കേന്ദ്രീകരിച്ചുള്ള  ഇന്ത്യയിലെ ഒരു പ്രഫഷണൽ ഹോക്കി ടീമാണ് ഷേർ -ഇ-പഞ്ചാബ് .
ലോക പ്രഫഷണൽ മൽസരങ്ങളിൽ പങ്കെടുക്കുന്ന ടീമാണ് ഷേർ -ഇ-പഞ്ചാബ്.
ഇന്ത്യയിലെ ഹോക്കി കളിയെ പ്രോത്സാഹിപ്പിക്കാനായി ഇന്ത്യൻ ഹോക്കി ഫെഡറേഷനും നിമ്പസ് സ്‌പോർട്‌സ് കമ്പനിയും ചേർന്ന് സ്ഥാപിച്ച വേൾഡ് സീരീസ് ഹോക്കിയിൽ കളിക്കുന്ന ടീമാണ് ഷർ -ഇ-പഞ്ചാബ്.
ഇന്ത്യൻ നാഷണൽ ഹോക്കി ടീമിലെ ഫോർവേഡ് പ്രഭ്‌ജോത് സിങ്ങാണ് നിലവിൽ ഈ ടീമിനെ നയിക്കുന്നത്.
മുൻ ഇന്ത്യൻ ഹോക്കി ടീം പരിശീലകനായ രജീന്ദർ സിങ്ങാണ് ടീമിന്റെ കോച്ച്.
ജലന്ധറിലെ സുർജീത് ഹോക്കി സ്‌റ്റേഡിയമാണ് ടീമിന്റെ പരിശീലന ഗ്രൗണ്ട്.
വേൾഡ് സീരീസ് ഹോക്കിയുടെ ഉദ്ഘാടന മത്സരത്തിന്റെ ഫൈനലിൽ പൂനെ സ്‌ട്രൈക്കേഴ്‌സിനെ 5-2 എന്ന സ്‌കോറിന് ഷേർ-ഇ-പഞ്ചാബ് പരാജയപ്പെടുത്തിയിരുന്നു.
ഷേർസ് എന്ന അപരനാമത്തിൽ അറിയപ്പെടുന്ന ഷേർ-ഇ-പഞ്ചാബ് 2012-ലാണ് രൂപീകരിച്ചത്.
ജേഴ്സിയുടെ നിറം നീലയാണ്.
ടീമിന് വേണ്ടി ഏറ്റവും കൂടുതൽ ഗോൾ നേടിയത് ദീപക് ഠാക്കുറാണ്; 12 ഗോൾ.
പ്രഭ്‌ജോത് സിങ് (ക്യാപ്റ്റൻ),
രജീന്ദർ സിങ് (കോച്ച്) കളിക്കാർ ദേശീയത മാച്ചുകൾ ഗോൾ ഗോൾ കീപ്പർമാർ ആന്റണി കൈൻഡ്ലർ കാനഡ - ദിനേശ് എക്ക ഇന്ത്യ 8 - സുഖ്ജീത് സിംഗ് ഇന്ത്യ 8 - സ്ട്രൈക്കർമാർ ആകാശ്ദീപ് സിംഗ് ഇന്ത്യ ദീപക് ഠാകുർ ഇന്ത്യ 16 12 ദീദാർ സിംഗ് ഇന്ത്യ 5 ഗഗൻ അജിത് സിംഗ് ഇന്ത്യ 16 5 ഗഗൻദീപ് സിംഗ് ഇന്ത്യ 9 1 ഗുർജന്ത് സിംഗ് ഇന്ത്യ 16 ഇന്ദർജിത് സിംഗ് ഇന്ത്യ 16 1 കരംജിത് സിംഗ് ഇന്ത്യ 16 2 മൻദീപ് അന്തിൽ ഇന്ത്യ 16 3 പ്രഭ്ദീപ് സിംഗ് സീനിയർ ഇന്ത്യ 15 പ്രഭ്ജോത് സിംഗ് (ക്യാപ്റ്റൻ) ഇന്ത്യ 13 10 മിഡ് ഫീൽഡർമാർ ഗുർമൈൽ സിംഗ് ഇന്ത്യ ഇമ്രാൻ ഖാൻ ഇന്ത്യ 8 ജസ്ബീർ സിംഗ് ഇന്ത്യ 15 മാത്യു ഹോറ്റ്ച്കിസ് ഓസ്ട്രേലിയ 16 4 സിമ്രൻജിത് സിംഗ് ഇന്ത്യ 6 വി. എസ്. വിനയ ഇന്ത്യ 14 2 ഡിഫൻഡർമാർ ബിക്രംജിത് സിംഗ് ഇന്ത്യ 5 3 ഹർപാൽ സിംഗ് (വൈസ് ക്യാപ്റ്റൻ) ഇന്ത്യ 16 1 ഹർപ്രീത് സിംഗ് ഇന്ത്യ 16 8 മൈക് ഗുന്ഥർ ജർമ്മനി 6 താരിഖ് അസീസ് പാകിസ്താൻ 15 2 പ്രഭ്ദീപ് റാം ഇന്ത്യ 1 വില്യം സാൽകോ ഇന്ത്യ 15 അവലംബം
ഷേർ ഷാ സൂരി ഇംഗ്ലീഷ് വിലാസം https://ml.wikipedia.org/wiki/Sher_Shah_Suri ഷേർ ഷാ സൂരി
പതിനാറാം നൂറ്റാണ്ടിന്റെ മദ്ധ്യത്തിൽ‍ ഉത്തരേന്ത്യയിൽ ഭരണം നടത്തിയിരുന്ന സൂരി രാജവംശത്തിന്റെ സ്ഥാപകനാണ്‌ ഷേർ ഷാ സൂരി (ഇംഗ്ലീഷ്: Sher Shah Suri) (ഉർദ്ദു: شیر شاہ سوری) .
ഷേർഷ എന്നും ഷേർ ഖാൻ എന്നും അറിയപ്പെടുന്നു (ജീവിതകാലയളവ്:1486 – 1545).
ഇന്നത്തെ അഫ്ഘാനിസ്ഥാൻ , പാകിസ്താൻ , ഉത്തരേന്ത്യ എന്നിവയുടെ ഒട്ടു മിക്ക ഭാഗങ്ങളും അടങ്ങുന്ന ഒരു വലിയ ഭൂവിഭാഗമായിരുന്നു ഷേർഷയുടെ സാമ്രാജ്യം.
ബിഹാറിൽ തന്റെ അമ്മാവന്റെ കീഴിലെ ഒരു ചെറിയ പ്രദേശത്തിന്റെ കാര്യസ്ഥനായി ആരംഭിച്ച ഷേർഷ മുഗളന്മാരെ വെല്ലുവിളിക്കുകയും മുഗൾ ചക്രവർത്തി ഹുമയൂണിനെ പരാജയപ്പെടുത്തുകയും ചെയ്തു.
ഷെർഷ ദില്ലി പിടിച്ചടക്കി തന്റെ സാമ്രാജ്യം സ്ഥാപിച്ചു.
1540 മുതൽ 45 വരെയുള്ള അഞ്ചു വർഷക്കാലം മാത്രമേ ഷേർഷ ഡൽഹി  ഭരിച്ചുള്ളൂ എങ്കിലും അലാവുദ്ദീൻ ഖൽജിയുടെ ഭരണത്തിൽ നിന്ന് പാഠങ്ങൾ ഉൾക്കൊണ്ട് അതിനെ കൂടുതൽ ഫലപ്രദമായി അദ്ദേഹം നടപ്പിലാക്കി.
അക്ബർ മുഗൾ സാമ്രാജ്യം ഏകീകരിച്ച് ഭരണം തുടങ്ങിയപ്പോൾ ഷേർഷയുടെ ഭരണരീതിയാണ്‌ മാതൃകയാക്കിയത്
ദില്ലിയിലെ പുരാന കില പണികഴിപ്പിച്ചത് ഷേർഷാ സൂരിയാണ്‌.
ആധുനിക പാട്ന നഗരത്തിന്റെ ശില്പിയും പ്രശസ്തമായ ഗ്രാൻഡ് ട്രൻഗ് റോഡ് നിർമിച്ചതും ഇദ്ദേഹം ആണ്.
സഡക് ഇ ആസാം ചക്രവർത്തിയുടെ പാത എന്നെല്ലാം അറിയപ്പെടുന്നത് ഗ്രാൻഡ് ട്രൻക് റോഡ് ആണ്.
ബ്രിട്ടീഷുകാർ ലോങ് വാക് എന്നാണ് ഈ റോഡിനെ വിശേഷിപ്പിച്ചത്.